Tol non kirochen nesor.. - Micronesia Forum\nMwa epwe ifa masowe ei fos,seni Mr. Inukei?\n"Tol non Kirochun Nesor"\nMEFIEN INUKEI – 5 MONTH 9 DAYS AFTER 2017 ELECTION.\nabout 6 hours ago in General Flag\nNIKUMI, menemenoch ren inetumw. Angangen seikanong another candidate will open more opportunities ngeni kewe 3 kumi.\nInukei iei om ei fos non 2017. Iwe kopwe ne siwini ami na ouwa chiechi?\nIei anon inukei ren Maka non 2017\n"Mwea Maka epwe pwan kunokun an vote me Ikku nge an na vote me Ikku ina am mei jok pwan itepachei meinisin pwe a fen watte met am mei akanisi ngenir. Auwa fen lockup unusen na vote non Ikku. Ina mine Maka ina epwe ne jok amoromor nusun na vote me ikku".\nSangku me Iongku mei weires chon repwe tonong non kei ruu kumi pokiten Erten me Karson ina ra lockeino.\nIwe met porausen ei 2019?\nMwa pwat usun repwe ne pireir chowean Melvin, me chienan kewee ren an inukei ei post iei rese chiwen comments. lol\nNge mennii ei chiechi ke fòòsun? Ai na post ese siiwin masowan toori ikenài. Kara me Erten iir chiechi nge esapw chiener Maka. Non Chuuk ikenai non Tol, ese chuwen wor aramas re saani Maka fan iten an michi jk aramas. Use mwochen nounow Rep men tunosona.\nKinisou ngonuk Inukei, nge pwan i ngang chienom. Ita pwat sipwe sani chofona. Iwe kinisou ren om kapasen pwarata mine mi net pwe epwe anisi ekiek.\nIwe pwan kinisou chapur pwe uwa fat pwe ren chienen Erten non ei fansoun. Nge omusano pwe use mo pwan fosun chiechien ka candidate pwe use i pwan sinei. Nge kinisou pwe ina pwan ewe chok team last election, 2017. Kinisou chapur.\nIwe mwa pwipwi, kose mochen aweweochu om ei kapas ren Iongku?\n"IONGKU, ekiek och me katonoch. Retry will further the already damage TRUST neefinemi. Ka Target meren Toleisom ikenai. Meinisin pisekin maaun non Tol ra point ngonuk. Ika ka fen TRY , taste it, feel it, take two steps backward."\nIta pwat kosap chungu ei fonueres non ekiek murino. Iwe anisi kich ach sipwe sakun weweiti om ei fos?\nIwe met mwa pwipwi inukei, ikana ir jok kana ra sa non ei? Ese pwan wor chiener?\nUkan wetin ne ekieki masowen om ei kapas mwa pwipwi sinbad.\n2 years ago edited April 2017 Flag\nMaka seni Tolensom ina chok na menifon siwin non Tol. Iwe ren ei wewe, inai chok na sipwe atana ika epwe ifa fatanin. Nge ren met kunan mesei me rongeien seningei iwe onnei men fakkun nipwakoch. Chiechian kewe repwe chiechioch ngeni pwun epwe pwoniweta ar angangen. Ika iei ussun, Toleisom epwe fakkun Kinamwe ngenir me unifoch.\nOmusano pwe ikenai, iwe mefiom ei me mefien inukei a sakofesen. Iwe epwe ne ifa porausan non ei 2019. Met nipwakoch me nipwakingaw a wor ikenai ren nouch kana incumbent seni neniach Tolensom?\nSikan mochen sinei mefien ekkei mi mokkus NE kakaton mokutun utut non Tol, ikenai.. Sia kan meseik ren ren chonoier.. Usun sia sinei me rong pun fitemon ina ir mi pwan angei mour toropwe me nukun ekkewe incumbent.. Ouse mochen afata kich ika menni ei mwan itan Singeru Namio? Chon menni kinikin? Amunsano uchok pwan eis pun, ii ei mi teruu me non awen ekkei chon Tol me nemenen eia ( Guam )..\nSingeru Namio seni Nikumi Tol. Ei mwààn a run ngeni Representative, ika usapw mistaken, more than 4x. Sisapw siinei ika epwe ifaan masowen ei 2019.\nMerry Christmas Mr. Inukei\nEpwe ne ifa inetin na 8 candidates seni Tol. A ifa nenien onowe Bingaw me non kana teams. Pwan ewe chok ika met?\nKinisou puun sia sinei me fat ren tetenin ena line up\nIka epwe ina ?? wewen pwe onowe Maka a mit?? .Erten Eter a tonong? Mwa met onokenan me emeseikan ei analysis..\nNon ai kanges ei mettoch, uchok Oorii me towaw nge 2 incumbent repwe tou nge 2 minafo repwe piich.. Emon Erten Eter me Emon Singeru Namio... Ina kuna iei me won ei panan chia...\nMi possible Mr.Bino me Mr.Maka repwe miit..\nArere my friendo Kataky.. Nge esap chok tota...\nE mang ei ùttùt, nge a fen ii fat ion epwe win. Kinisow chapur\nMwa met pwii kanan nge uwa fen nuokus ren ami kei kapas. Uwa pwan kuna chomong comments pwe tipen Kot epwe ponuweta. Iwe epwe ifa usun an tipen Kot epwe ponuweta? Epwe non pungun utut ikia met? Kinisou omusano tipis. Uwa nukuw pwe mefien emon fin Iongku won fb eni epwe ne fen ponuweta.\nFefin kumii fòòs. Mwààn ipweri fòòs\nEkkoch aramasen non Tol ra fen angang, kapas, me mwokutukut non ewe ier 2017 fan iten ekiekin 2019 ika beyond. Sia weweiti pwe nongonongun ekkei EKIEK esapw chok fan iten POLITICS, nge a pwan esenipato atapwanapwan based won RUMORS me ASSUMPTION.\nIwe ikei met Inukei a apasa non ewe 2017.\nIwe ikenai a wor 2 noun Sangku candidates.\nb. Iwe iei mefien inukei ren Nikumi.\nIwe met a fis non Nikumi ikenai?\nc.Iei mefien inukei ngeni Ichkumi.\nICHKUMI, kosapw nememong. OMW kokkotun seikanong emon seni Ikku ese tongeni wor feipchun nge epwe jok awora NIAMAM non Ikku.\nD. IONGKU, ekiek och me katonoch. Retry will further the already damage TRUST neefinemi. Ka Target meren Toleisom ikenai. Meinisin pisekin maaun non Tol ra point ngonuk.Ttake two steps backward.\nIwe ikei mefien inukei ren Iongku. Iwe epwe ifa wewen nkei kapas non kirochen Tolensom?\nIkenai a 4 candidate me Iongku. Io epwe win me io epwe nus?\nIwe epwe pwata iei ese chiwen chomong chon awora mefier won an inukei kei memef? Nge pwat iei ese pwan chiwen chomong chon memef won an Faichuuk ei utut? Met a fis iei ese chiwen chomong poporaus. A pung nge a kirochono fonu, sise chiwen kunai a sipwe ipweno ia?\nUpwe omusomus ngonuk inukei, pwe ngang use chiwen tipeew ngeni mefiom ei won om na eteten ngeni io epwe win non ei 2019 me non na kinikin Tol. Uwa nukuw pwe kopwe ne onukuno pwe esap chiwen pung pwe iei a fen chomong metoch sia sinei me kuna pwe a fis non Tol, akaewin non om we pekin. Omusano ai tipis.\nPwipwi Melvin, met kana ka kuna me sineri pwe a fis non Tol, epwe tongeni efisata an epwe mwan mefien inukei kana?\nMr. Inukei, omusano ren kapas eis chomong. Nge ew maram a fen no, iwe ikei met ke kuna.\nIka ikenai (December 2018) ewe ùttùt iwe iei pwòròusen Tol.\nIwe mei wor change ikenai ika ese pwan wor?\nIkenai a January 31, 2018, iei met sia kan rongorong ren chon auwasacha usun ach ei utut chon Tol , Ionap, Faichuk.\nPun epwe iei usun tetenin:\n1) Singeru Namio\n2) Karson Billy\n3) Erten Eter\n4) Junior Clemente\n5) Bino Raphael\n6) Kataky O'Sonis\n7) Maka Sananap\n8) Patrick Eitaro\nSource: Faichuk Committee on Guam.\nNikumi, ka fokkun nukumach. Nikumi epwe jk nikumi, nge esapw tongeni epwe Toleisom.\nSangkumi, ripiripingin chamwomw chamwen nois. Si kan win ren foffor, nge esapw kapas.\nIkku, sonapen ami rongosich non saram, nge e watte na paatàn tipemong angeu nukun.\nIongku, pwata kose awiti an ekkewe kumi repwe uronuk nge ka pochokun. Mwirin ami fiiu fengen non Iongku, fite nussun omw na pochokun e nomwetiw omw kopwe fiu ngeni kana kumi?\nTol non Kirochoroch.\nTirow wom pwipwi Sinbad. Omusano tipisin ai upwe niwiniti om ei comments non ewe 2017, nge pokiten torim ikenaqi niwe use fakun weweiti.\n“Maka seni Tolensom ina chok na menifon siwin non Tol. Iwe ren ei wewe, inai chok na sipwe atana ika epwe ifa fatanin. Nge ren met kunan mesei me rongeien seningei iwe onnei men fakkun nipwakoch. Chiechian kewe repwe chiechioch ngeni pwun epwe pwoniweta ar angangen. Ika iei ussun, Toleisom epwe fakkun Kinamwe ngenir me unifoch.”\nOmusano pwipwi Sinbad, pwe ikenai, iwe mefiom ei me mefien inukei ra sakofesen. Iwe epwe ne ifa porausan non ei 2019? Met nipwakoch me nipwakingaw a wor ikenai, ren nouch kana incumbent seni neniach Tolensom?\nSia sinei pwe a wor neir ra fen pwarano ar angang won ewe ekiekin imuno seni Chuuk. Iwe an ei a kouno ewe ekiek, ese chiwen fiti ei utut. Iwe ina A fern pwan wor na ekiekin kopung, ngeni Legislature, ren an Legislature na a oukatiw an commission angangen osukun me nounou moni. Iwe io sipwe tongeni ura pwe io a pung pwaqn io a mwan?\nPwan tirow wom pwipwi inukei.\nInukei, omusano pwe eni upwe tongeni esisin chok, pwe mei wor nein atekei, nouch kewe Rep. pwe en mei tipeew ngeni won an ekiek, iwe nge met mefiom, ren mefier kewe, kewe sia kuna me non ar kewe utut ika vote?\nOmusano tipis pwe ukan chok pwan kapas eis, nge kosap pwan ponuweni ika kose mochen ponuweni. Kinisou.\nRanalim ami pwipwi kana meinisin. Amo oupwe kan pwan etiwa ai upwe fifiti kemi non ei fansoun, ren ai upwe kan pwan kakaeo met a fis non neniach.\nUwa fakun pwan pwapwa ren ai uwa pwan kuna sefani memef non ei fansoun ren nouch kei candidates. Amo ita ei year epwe chok pwan usun kinamwein non kewe fansoun.\nEsananap, happy new year ngonuk me family. Fàn iten omw ka tonong sipwe tingor kopwe pwan share ngeni kich met kunaiomw ren ei 2019. Ifan na anapanap ika prediction en mi nomw won ikenai. Tirow womw\nKinisou ngonuk pwipwi inukei, pwan happy new year ngonuk me family. Iwe omusano pwe use mo kuna met upwe ponuweni ngeni mefiom ei, ren ai prediction ikenai. Ai anapanap epwe chok pwan base won met nonomun me porausen ew me ew ach kewe mwichen aramas me sopuch kana. Iwe omusano pwe ese mo wor ai information ikenai, pwe iei uwa keran ngas seni ach kewe osukosuk non Merika, Hawaii, Guam me Chuuk. Iwe mut ngreni ei mo ekis fansoun upwe katon met kei poraus iwe upwap share met kuna ei. Kinisou chapur ngonuk.\nUpwe tirow pwan fairow ngeni ami pwi kanan. Akaewin ami kana ami mei mochen sinei ika epwe ne ifa nonomun an nenicha na Tol ei utut. Iwe merei pwe ese chiwen weires ach sipwe nenengeni io epwe ne winei ei utut an Tol. Non ewe fansoun mei wor pekin me pekin iwe epwe weires kokotun kana sop ika kumi. Nge iei iwe a mecheres pwe meinisin kumi repwe ne pusin akota kokotun non ei utut. Iwe ai nengeni pwe Iongku chok epwe ekis weires. Nge ika pwe mei pung ewe poraus pwe Foupo epwe ne nikitano Bino. Iwe,ai nengeni pwe kana chok seni Iongku repwe ne win non ei utut. Iwe nge onowe chok Bino ena epwe ne fitau kana chon nus. Tirow wom pwipwi Bino.\nTirow won pwipwi inukei. Iwe omusano pwe na chiechi e wor kapasan ikenai, iwe ngang mei ronorong seni pusin chon Foupo Iongku. Iwe nge ese wor ponuwan me rei, pwe ngang uwa mochen pusin ngeni aramasen Tol repwe pusin ponuweni me finata io chienen Maka non ei 2019, pwe ir ra wisen finata Maka non na wis, non ewe 2017. Ina mine emon me emon kewe ra finata Maka, pwan pusin ir repwe ponuweni ika io repwe ne apacha ngeni Maka non ei 2019.\nOmusano pwe ngang usap usun chienom kana. Fan chomong rekan kuta io oupwe chieneni pwe epwe ngeni kemi vote me non nenier. Iwe, Nge ami okan chok ngeni ukukun masowen ami family me non neniemi. Ouse kan ngengenir unusen ami vote me non ami kana pekin.\nLast election iwe mei sakono ami vote me non Ikku me chienenmi kewe. Pwat ouse chok ani ew ukukun vote nge ami chiechi. Non sopumi kewe mei watwe met ouwa angei seni Sangku(Wonip), nge mei kukun met chienemei we e angei me non Foupo (Iongku).\nOmusano tipis ika epwe pojokun ai kei kapas. Nge iei usun wenechar. Usap tukumi met kunaei me mefiei ngonuk. Iwe iei popun use mochen upwe fiti chofona. Ngang usap chofona ai upwe finata netipen aramas. Aramas mei fakun pusin wor ar pungun finata io repwe tufich ren me non kewe wis. Ina mine pusin ir repwe finata io repwe fini, pwe epwe chienen finier we, Maka, non ach ei utut, 2019.\nMei auchea kopwe finata emon nouwis epwe tongeni pusin finata mine epwe eoch ngeni aramas meinisin. Nge esap chok finata mine epwe eoch ngeni pusin ii me an we pekin.\nAnon ei President non Merika ikenai, "Merika a ngawano ikenai, pwe sia akomwa ach kewe party me mwen fonu me aramas." A pwan sopweno an apasa pwe, "Sipwe akoma aramas me fonu, nge ach kewe party repwe kukumwir".\nIwe pwan omusano tipis pwe ke pwan invide ngang upwe ngonuk ai prediction ren ach na utut non Tol. Iwe omusano pwe ese pwan sakono mo mefiei seni Mr. Kepwan efich, ren ikenai. Iwe nge ew chok usun upwe ne fiti mefien re Iongku na, ina a tenitiw non tetenin na ballot. Sia nukuw pwe a ina an Iongku mefi pwe ikenair kana repwe ne win, Puriom, Karson me Junior. Kinisou chapur.